โรงเรียนบางกะปิ

โรงเรียนบางกะปิ เป็นโรงเรียนสหศึกษาระดับมัธยมศึกษาตอนต้น และตอนปลายแห่งแรกของเขตบางกะปิ ก่อตั้งเมื่อวันที่ 25 มีนาคม พ.ศ. 2498 ปัจจุบันเป็นโรงเรียนมัธยมศึกษาขนาดใหญ่พิเศษ แบบสหศึกษา สังกัด สำนักงานเขตพื้นที่การศึกษากรุงเทพมหานคร เขต 2 สำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ โรงเรียนบางกะปิ ตั้งอยู่เลขที่ 69 ถนนเสรีไทย แขวงคลองจั่น เขตบางกะปิ กรุงเทพมหานคร 10240 ซึ่งตรงข้ามกับ สถาบันบัณฑิตพัฒนบริหารศาสตร์ หรือ นิด้า บนพื้นที่ 49 ไร่ 1 งาน 51 ตารางวา จำนวนนักเรียนประมาณ 3,096 คน ครู-อาจารย์ 157 คน ประวัติ อำเภอบางกะปิ ในอดีตเป็นอำเภอชั้นนอกของจังหวัดพระนครแต่เดิมเป็นท้องถิ่นเกษตรกรรม ไม่มีโรงเรียนมัธยมสามัญถึงระดับมัธยมศึกษาตอนปลาย นักเรียนจากชั้นนอกพระนครเมื่อจบชั้นประถมศึกษาแล้วจะต้องไปเรียนต่ออำเภอในพระนคร ทำให้นักเรียนสายสามัญกระจุกตัวแต่โรงเรียนในเขตพระนครมากเกินไป กระทรวงศึกษาธิการจึงให้จัดตั้งโรงเรียนมัธยมศึกษาในอำเภอบางกะปิขึ้น เปิดสอนเป็นวันแรกวันที่ 17 พฤษภาคม พ.ศ. 2498 โดยอาศัยศาลาการเปรียญวัดศรีบุญเรืองเป็นที่เรียนชั่วคราวจนกระทั่ง วันที่ 1 กรกฎาคม ปีเดียวกัน จึงย้ายมาเรียน ณ สถานที่ปัจจุบัน (ที่ดินบางส่วนถูกตัดออกไปทำถนน จึงเหลือเพียง 49 ไร่ 1 งาน 51 ตารางวา ในปัจจุบัน ซึ่งกรมสามัญศึกษารับโอนมาจากการเคหะแห่งชาติ ตามโฉนดที่ดินที่ 15172 เล่มที่ 1516 ขึ้นทะเบียนราชพัสดุที่ 061260) ชั้นที่เปิดสอนครั้งแรก คือ ชั้นมัธยมศึกษาปีที่ 1 จำนวน 2 ห้องเรียน มีนักเรียนชายหญิงรวม 81 คน ครู 3 คน มีนายสวัสดิ์ ผลโภคเป็นครูใหญ่คนแรก มีอาคารเรียน 1 หลัง บ้านพักครู 1 หลัง ห้องสุขา 3 ห้อง ปีแรก ๆ ที่เปิดทำการสอนชาวบ้านยังทำนารอบ ๆ โรงเรียน การเดินทางจึงต้องอาศัยการเดินเท้าไปตามคันนาเพราะไม่มีถนน พ.ศ. 2499 จำนวนนักเรียน 155 คน ครู 8 คน เป็นโรงเรียน 1 ใน 4 โรงเรียนในเขตพระนคร-ธนบุรีที่รับเลือกตามโครงการทดลองและปรับปรุงโรงเรียนมัธยมศึกษา กรมสามัญศึกษา กระทรวงศึกษาธิการ พ.ศ. 2500 เป็นโรงเรียนทดลองและปรับปรุงการใช้หลักสูตรมัธยมศึกษาพุทธศักราช 2503 พ.ศ. 2502 เริ่มเปิดสอนในระดับมัธยมศึกษาตอนปลาย พ.ศ. 2513 เริ่มใช้หลักสูตรโรงเรียนมัธยมแบบประสม (Comprehensive School) โรงเรียนขนาดใหญ่พิเศษ พ.ศ. 2524 ได้รับรางวัลโรงเรียนดีเด่นในส่วนกลาง ครั้งที่ 1 พ.ศ. 2526 ได้รับรางวัลโรงเรียนดีเด่นในส่วนกลาง ครั้งที่ 2 และได้รับรางวัลโรงเรียนพระราชทาน พ.ศ. 2527 จัดตั้งหน่วยการศึกษานอกโรงเรียนประเภทบุคคลภายนอก พ.ศ. 2528 จัดตั้งศูนย์วัฒนธรรมโรงเรียนบางกะปิ พ.ศ. 2530 ได้รับรางวัลโรงเรียนดีเด่นในส่วนกลาง ครั้งที่ 3 พ.ศ. 2531 ได้รับรางวัลโรงเรียนดีเด่นในส่วนกลาง ครั้งที่ 4 เป็นโรงเรียนตัวอย่างในการปฏิบัติตามโครงการส่งเสริมระบบงานนิเทศงานวิชาการรุ่นที่ 2 ของกรมสามัญศึกษา พ.ศ. 2533 เป็นโรงเรียนแม่แบบงานแนะแนวของกรมสามัญศึกษา รุ่นที่ 1 พ.ศ. 2534 เป็นโรงเรียนในโครงการส่งเสริมพัฒนานักเรียนที่มีความสามารถพิเศษ (สพพ.) ระดับมัธยมศึกษาตอนปลาย พ.ศ. 2536 ได้รับรางวัลห้องสมุดดีเด่น โรงเรียนมัธยมศึกษาขนาดใหญ่พิเศษของกรมสามัญศึกษา เป็นโรงเรียนศูนย์กีฬามวยสากลสมัครเล่นมาตรฐาน นวกาญจนา ปีนี้เองจำนวนนักเรียนโรงเรียนบางกะปิมีมากถึง 5,000 คน โดยชั้นมัธยมศึกษาปีที่ผ่านการทดสอบทางการศึกษาขั้นพื้นฐาน (ET) เข้าเรียนต่อในมหาวิทยาลัย ได้คะแนนสูงสุดของประเทศในวิชาคณิตศาสตร์และนักเรียนแผนการเรียนวิทยาศาสตร์-คณิตศาสตร์ ผ่านการสอบคัดเลือกเข้ามหาวิทยาลัยได้ถึง 82 คน พ.ศ. 2537 ได้รับรางวัลห้องสมุดดีเด่น โรงเรียนมัธยมศึกษาขนาดใหญ่พิเศษของสมาคมห้องสมุดแห่งประเทศไทย และเริ่มจัดตั้งโรงเรียนบางกะปิสาขา (โรงเรียนบางกะปิสุขุมนวพันธ์อุปถัมภ์) พ.ศ. 2538 เป็นศูนย์นิเทศวิชาภาษาฝรั่งเศส เป็นศูนย์นิเทศงานห้องสมุดของกรมสามัญศึกษาและเป็นศูนย์พัฒนาการเรียนการสอนวิชาอุตสาหกรรม โรงเรียนมัธยมศึกษาส่วนกลาง กลุ่มที่ 2 พ.ศ. 2540เปิดศูนย์เทคโนโลยีสารสนเทศ ติดตั้งระบบ INTERNET ที่ www.bangkapi.ac.th และโครงการพระราชดำริ "โรงเรียนพี่ โรงเรียนน้อง" (Sister Schools Project School Twinning) พ.ศ. 2541 เป็นโรงเรียนประธานสหวิทยาเขตเสรีไทยและเป็นศูนย์พัฒนาการเรียนการสอนวิชาคอมพิวเตอร์ โรงเรียนมัธยมศึกษาส่วนกลาง กลุ่มที่ 2 และมีนักเรียนจำนวน 1,000 คน ร่วมการแสดงในพิธีเปิดและปิดการแข่งขันกีฬาเอเชี่ยนเกมส์ ครั้งที่ 13 พ.ศ. 2542 เปิดอาคาร 45 ปี พ.ศ. 2543 ได้รับงบประมาณปรับปรุงสนามฟุตบอลและเปิดห้องเรียนสีเขียว พ.ศ. 2544 ปรับปรุงลานกีฬาอเนกประสงค์ พ.ศ. 2545 ปรับปรุงลานจอดรถ ลานอเนกประสงค์รอบสระน้ำหอพระ ห้องประชุมอาคารสวัสดิ์ ผลโภค ห้องเกียรติยศ ห้องสมุด สร้างทางเชื่อมระหว่างอาคาร ปรับปรุงถังน้ำดื่มและอ่างล้างหน้า พ.ศ. 2546 สร้างถนนอาคารเชื่อมต่อทุกอาคารและทุกบริเวณ สร้างผนังปิดใต้ถุนอาคารทุกอาคาร สร้างอุทยานการศึกษา สร้างโรงอาหารขนาดใหญ่เชื่อมต่ออาคาร 45 ปี และปรับปรุงห้องอาหารครู สร้างอาคารเรียนเกษตรกรรม เรือนเพาะชำ เรือนเพาะเห็ด สร้างเรือนไทยเป็นศูนย์วัฒนธรรม ปรับปรุงช่องลมช่องแสงสว่างอาคารเรียน 4 ห้อง ปลูกต้นไม้ขนาดใหญ่รอบสนามกีฬา ปรับปรุงพัฒนาภูมิทัศน์บ่อน้ำบริเวณเรือนเกษตร ปรับปรุงพัฒนาภูมิทัศน์บ้านพักครู บ้านพักคนงาน ได้รับรางวัลระดับสหวิทยาเขตโครงการโรงเรียนส่งเสริมสุขภาพ พ.ศ. 2547 ปรับปรุงห้องน้ำห้องส้วมบริเวณโรงฝึกงาน ได้รับรางวัลเหรียญพระราชทาน “พฤกษานครา” แมกไม้มิ่งเมืองจากกรุงเทพมหานคร เป็นโรงเรียนดีเด่นในการรณรงค์ป้องกันโรคเอดส์ในสถานศึกษาจากเครือข่ายนิสิตนักศึกษาป้องกันโรคเอดส์แห่งประเทศไทย ปรับพื้นที่คอนกรีตหลังบ้านพักภารโรงและทำท่อระบายน้ำทิ้งรวมระบายน้ำทิ้งใต้ดิน พ.ศ. 2548 ปรับปรุงห้องน้ำนักเรียนอาคาร 45 ปี ได้รับการประเมินมาตรฐานการศึกษาจากองค์กรมหาชน (สมศ.) เป็นศูนย์พัฒนาคุณภาพวิชาการ (แหล่งความรู้) ของเขตพื้นที่การศึกษากรุงเทพมหานคร เขต 2 และลงนามความร่วมมือโรงเรียนพี่โรงเรียนน้องระหว่างโรงเรียนบางกะปิกับโรงเรียนมัธยมศึกษาศตวรรษแห่งเมืองต้าลี่ สาธารณรัฐประชาชนจีน พ.ศ. 2549 สร้างเสาธง ปรับปรุงห้องแนะแนวพร้อมติดตั้งเครื่องปรับอากาศ จัดห้องศิลปะศึกษาเพื่อแสดงผลงานนักเรียน ปรับห้องประชุมโสน2 เป็นห้องโสตทัศนศึกษา จัดทำป้ายพระบรมราโชวาทข้างอาคาร 1 จัดทำป้ายเทิดพระเกียรติพระมหากษัตริย์ (ร.9) หน้าอาคารสวัสดิ์ ผลโภค ปรับห้องพักผู้ปกครองพร้อมติดตั้งเครื่องปรับอากาศ จัดทำที่นั่งริมสนามบริเวณหน้าเสาธงและปรับภูมิทัศน์ในบริเวณโรงเรียน พ.ศ. 2550 จัดทำห้องพักรับผู้ปกครอง จัดทำห้องออกกำลังกาย 23 ม.ค.51 - 1 ก.พ.51 ต้อนรับครู-น.ร.โรงเรียนมัธยมศึกษาศตวรรษใหม่ แห่งเมืองตาลี่ สาธารณรัฐประชาชนจีน 21-27 ก.พ.51 ต้อนรับครู-น.ร.ชาวอินเดีย โรงเรียนผู้นำการเปลี่ยนแปลงการปฏิรูปการศึกษาเพื่อรองรับการกระจายอำนาจของสถานศึกษา ศูนย์พัฒนาคุณภาพวิชาการ “ศูนย์วิชาภาษาจีน” การจัดการศึกษาตามแนวพระราชดำริเศรษฐกิจพอเพียงและพัฒนาการอ่าน คิดวิเคราะห์ และเขียนของนักเรียน พ.ศ. 2551 โครงการในพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี "โรงเรียนพี่-โรงเรียนน้อง" โรงเรียนบางกะปิ-โรงเรียนบ้านนาบง โรงเรียนบ้านนาคอก จัดสร้างศูนย์การเรียนรู้ด้วยเทคโนโลยีทุกกลุ่มสาระการเรียนรู้ โครงการสอนภาษาโดยเจ้าของภาษา (ภาษาอังกฤษ ภาษาฝรั่งเศส ภาษาเยอรมัน ภาษาญี่ปุ่น ภาษาจีน) โครงการความร่มมือพัฒนาครูผู้สอนวิทยาศาสตร์และคณิตศาสตร์ร่วมกับคณะวิทยาศาสตร์ มหาวิทยาลัยรามคำแหง พ.ศ. 2552 ปรับปรุงสนามฟุตบอล สร้างห้องศูนย์สื่อ ICT ทุกกลุ่มสาระ ปรับปรุง ทาสี อาคารสวัสดิ์ ผลโภค ปรับปรุงสนามฟุตบอล พ.ศ. 2553 เตรียมความพร้อมเข้าสู่โรงเรียนมาตรฐานสากล ปรับปรุงภูมิทัศน์บริเวณหน้าอาคาร 3 และร่วมกับการไฟฟ้านครหลวงจัดทำมาตรฐานสถานศึกษาดีเด่น ด้านพลังงาน Energy Mind Award 2010 พ.ศ. 2554 เข้าร่วมโครงการโรงเรียนมาตรฐานสู่สากล (World Class Standard School) เตรียมพร้อมเข้าสู่ประชาคมอาเซียน (Inspiring to ASEAN 2015) และทำ MOU กับมหาวิทยาลัยเทคโนโลยีราชมงคลสุวรรณภูมิ ปรับปรุงทาสีอาคาร ทำบันทึกข้อตกลงทางการ (MOU) ระหว่างโรงเรียนมัธยมศึกษาในประเทศไทยกับโรงเรียนมัธยมจี๋เหม่ โรงเรียนมัธยมลิ่วจงและมหาวิทยาลัยจี๋เหม่ ณ เมืองเซียะเหมิน มณฑลฟูเจี้ยน สาธารณรัฐประชาชนจีน พ.ศ. 2555 สร้างหลังคาอเนกประสงค์และเสนอครูเข้ารับการคัดเลือกรางวัลหนึ่งแสนครูดี รายนามผู้บริหาร รายนามศิษย์เก่าโรงเรียนบางกะปิที่มีชื่อเสียง โอภาส รองเงิน อดีตสมาชิกสภาผู้แทนราษฎรจังหวัดพัทลุง ชูศักดิ์ สุธีรธรรม ผู้กำกับละครโทรทัศน์ ศรีริต้า เจนเซ่น (ริต้า) นักแสดง , นางแบบ แอน ทองประสม (แอน) นักแสดง จารุณี สุขสวัสดิ์ (เปิ้ล) นักแสดง เนาวรัตน์ ยุกตะนันท์ (จิ๊ก) นักแสดง วิชชุดา สวนสุวรรณ (ปู) นักแสดง ผดุง ทรงแสง (แจ๊ส) นักแสดง , นักแสดงตลก ปทิตตา อัธยาตมวิทยา (นิว) นักแสดง ผจญ มูลสัน นักกีฬา สริตา ผ่องศรี (หยิน) นักกีฬา สุภาวดี กุญชวน (โบว์) นักกีฬา ต่อศักดิ์ ศศิประภายิม (สิงห์) นักกีฬา อภิวัชร์ เอื้อถาวรสุข (แสตมป์) นักร้อง นักแต่งเพลง บารมี ชำนาญกิจ (เอิร์ธ AF9) ศิลปิน นักร้อง สรวิศ บุญมาก (เหินฟ้า AF10) ศิลปิน นักร้อง อรชุมา ธรรมกามี (ปอ) นักแสดง กาจบัณฑิต จำปาศิลป์ (ไรอัล)​ นักร้อง อดีตแชมป์​200สมัย จาก ไมค์หมดหนี้ เสี่ยงโชค คณะต่าง ๆ ของนักเรียนโรงเรียนบางกะปิ โรงเรียนบางกะปิมีคณะนักเรียน ทั้งสิ้น 6 คณะ ดังนี้ คณะเฟื่องฟ้า (สีแดง) คณะยูงทอง (สีส้ม) คณะสารภี (สีเขียว) คณะอินทนิล (สีม่วง) คณะจามจุรี (สีชมพู) คณะการะเกด (สีฟ้า) โรงเรียนบางกะปิสาขา โรงเรียนบางกะปิสุขุมนวพันธ์อุปถัมภ์ หรือโรงเรียนสุขุมนวพันธ์อุปถัมภ์ ในปัจจุบัน แหล่งข้อมูลอื่น เว็บไซต์ของโรงเรียนบางกะปิ เว็บบอร์ดของโรงเรียนบางกะปิ เก็บถาวร 2008-04-05 ที่ เวย์แบ็กแมชชีน แผนที่และภาพถ่ายทางอากาศของ โรงเรียนบางกะปิ ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์